Апарыу ғүмер юлы үтеп, ҡартлыҡҡа яҡынлашҡан әҙәм балаһының ағзалары таушалыуы – тәбиғи күренеш. Күҙ осҡорлоғо, ҡолаҡ сослоғо, беләк көсө кәмей, хәтер насарая, фекерләү ҡеүәһе лә, әлбиттә, йәш саҡтағынан күпкә ҡайтыш була бара. Аш һеңдереү ағзаларында шундай уҡ хәл күҙәтелә. Аҙыҡ эшкәртеүсе һуттың әселеге түбәнәйә, ашҡаҙан тышсаһы тигеҙләнә. Унда зыянлы тәьҫирҙән һаҡлаусы лайла аҙ етештерелеүе сәбәпле, гастрит, эрозия, ашҡаҙан йәрәхәте сирҙәре үҫешеүе ихтимал.